ธงชาติอาร์เจนตินา

ธงชาติอาร์เจนตินา ถือกำเนิดขึ้นเมื่อปี พ.ศ. 2355 ลักษณะเป็นธงสามแถบแนวนอน ประกอบด้วยแถบสีฟ้า-สีขาว-สีฟ้า ซึ่งแต่ละแถบล้วนกว้างเท่ากัน ส่วนรูปดวงอาทิตย์สีเหลืองกลางธง ซึ่งมีชื่อเรียกว่า ดวงอาทิตย์แห่งเดือนพฤษภาคม  (Sol de Mayo) ได้เพิ่มเข้ามาภายหลังเมื่อ พ.ศ. 2361 รูปธงที่กล่าวมานี้เป็นธงชาติสำหรับพิธีการ (Bandera Oficial de Ceremonia) หากธงนี้ไม่มีรูปดวงอาทิตย์ จะถือเป็นธงชาติสำหรับประดับตกแต่ง (Bandera de Ornato) แม้ธงทั้งสองอย่างนี้จะมีศักดิ์เป็นธงชาติเหมือนกัน แต่ธงชาติสำหรับประดับตกแต่งจะต้องชักไว้ต่ำกว่าธงชาติสำหรับพิธีการเสมอ 
ตามหลักวิชาธัชวิทยาแล้ว จัดให้ธงชาติอาร์เจนตินาสำหรับพิธีการเป็นธงพลเรือน ธงราชการ ธงกองทัพและธงราชนาวี ส่วนธงชาติสำหรับประดับตกแต่ง จัดเป็นธงพลเรือนและธงเรือพลเรือน 

**ลักษณะอย่างเป็นทางการ**

**ขนาดสัดส่วน**
นับตั้งแต่ พ.ศ. 2521 เป็นต้นมา สัดส่วนของธงชาติอาร์เจนตินาอย่างเป็นนั้นได้กำหนดให้มีความกว้างเป็น 9 ส่วน ยาว 14 ส่วน และแบบธงขนาดมาตรฐานนั้นเป็นธงขนาดกว้าง 90 เซนติเมตร ยาว 140 เซนติเมตร ภายในประกอบด้วยแถบแนวนอน 3 แถบ แถบบนและล่างเป็นสีฟ้า แถบกลางสีขาว แต่ละแถบนั้นกว้าง 30 เซนติเมตร  ที่แถบกลางนั้นมีรูปพระอาทิตย์สีเหลืองทอง ซึ่งมีชื่อว่า ดวงอาทิตย์แห่งเดือนพฤษภาคม  (Sol de Mayo) รูปดังกล่าวนี้คือสัญลักษณ์ของเทพอินตี ผู้เป็นสุริยเทพตามความเชื่อของชาวอินคา อนึ่ง ยังมีการใช้ธงชาติอาร์เจนตินาที่มีสัดส่วนเป็น 1:2 และ 2:3 ด้วยเช่นกัน

**ระดับสี**
ระดับสีที่ใช้ในธงชาติอย่างเป็นทางการกำหนดตามมาตรฐาน CIE 1976 ดังนี้
ส่วนตารางเบื้องล่างต่อไปนี้ เป็นการเทียบค่าระดับสีตามระบบสี RGB และระบบสีแพนโทน

**ดวงอาทิตย์แห่งเดือนพฤษภาคม**
ดวงอาทิตย์แห่งเดือนพฤษภาคม  (Sol de Mayo) อันเป็นภาพสัญลักษณ์กลางธงชาตินั้น มีต้นแบบมาจากภาพดวงอาทิตย์ในเงินเหรียญ 8 เอสคูโดของอาร์เจนตินาในปี พ.ศ. 2356 (มีค่าเท่ากับ 1 ดอลลาร์สเปนในเวลานั้น) โดยรูปด้งกล่าวมีเส้นรัศมีตรงสลับกับเส้นรัศมีคดแผ่ออกมาอย่างละ 16 แฉก
ถึงปี พ.ศ. 2521 มีการกำหนดอย่างชัดเจนว่าสีของดวงอาทิตย์นั้นใช้ดวงอาทิตย์เป็นสีเหลืองทอง (amarillo oro) โดยวงกลมตอนในนั้นมีเส้นผ่านศูนย์กลาง 10 เซนติเมตร ตอนนอกมีเส้นผ่านศูนย์กลางเป็น 25 เซนติเมตร (โดยรวมแล้ว รัศมีของรูปดวงอาทิตย์ทั้งหมดเป็น  เท่าของความกว้างแถบสีขาว ส่วนใบหน้าของดวงอาทิตย์นั้นมีเส้นผ่านศูนย์กลางเป็น  ของรูปดวงอาทิตย์นั้น) ส่วนรัศมีของดวงอาทิตย์ที่เปล่งออกมามี 32 แฉก โดยยังคงลักษณะเป็นเส้นรัศมีตรงและคดอย่างละ 16 แฉก รูปดังกล่าวนี้จะถูกปักไว้ในธงชาติสำหรับพิธีการ

**พัฒนาการ**
ไฟล์:Flag of Belgrano (1812).svg|ธงของมานูเอล เบลกราโน ค.ศ. 1812
ไฟล์:Flag of Argentina (1818).svg|ธงชาติสหมณฑลแห่งรีโอเดลาปลาตา ค.ศ. 1820-1829
ไฟล์:Flag of Liga Federal.svg|ธงชาติสหพันธรัฐอาร์เจนตินา ค.ศ. 1829-1835
ไฟล์:Flag of Argentina (1840).svg|ธงชาติสหพันธรัฐอาร์เจนตินา ค.ศ. 1835-1850
ไฟล์:Flag of the Argentine Confederation.svg|ธงชาติ สหพันธรัฐอาร์เจนตินา ค.ศ. 1850-1861

**เพลงธงชาติ**

**Aurora (พระอาทิตย์ขึ้น)**
ประพันธ์โดย Luigi Illica และ Héctor Cipriano Quesada เรียบเรียงโดย Héctor Panizza เพลงดังกล่าวนี้ขับร้องขณะเชิญธงชาติขึ้นสู่ยอดเสา.

**Saludo a la bandera (เคารพธง)**

**Mi Bandera (ธงชาติของฉัน)**

**ดูเพิ่ม**
 ธงในประเทศอาร์เจนตินา- ธงชาติสหพันธ์สาธารณรัฐอเมริกากลาง

**อ้างอิง**

**เชิงอรรถ**

**แหล่งข้อมูลอื่น**
 title=ธงชาติอาร์เจนตินา-  Virtual Visit to the Flag Memorial date=2007-11-12 -  More information (in Spanish)-  All anthems to the Argentine flag date=2006-11-03 
ออาร์เจนตินา
หมวดหมู่:สัญลักษณ์ของประเทศอาร์เจนตินา